*Վիքիպեդիայում կան հոդվածներ Իսրայելյան ազգանունով այլ մարդկանց մասին։*

**Կարեն Իսրայելյան** (մարտի 26, 1992(1992-03-26), Գյումրի, Հայկական ԽՍՀ, ԽՍՀՄ), հայ ֆուտբոլիստ, «Արարատ» ֆուտբոլային ակումբի դարպասապահ, Հայաստանի ֆուտբոլի պատանեկան և ազգային հավաքականների նախկին խաղացող։

Ակումբային գործունեություն
--------------------------

Կարեն Իսրայելյանը ծնվել է Գյումրիում (այդ ժամանակ քաղաքը կոչվում էր Կումայրի) Հայաստանի անկախության առաջին տարում։ Երկու տարի անց ծնողների հետ տեղափոխվել է Ռուսաստան՝ Կիրով քաղաք։ Հինգ տարի համառորեն խնդրել է մորն իրեն ֆուտբոլի տանել, և այդտեղից էլ սկսվել է պատանի ֆուտբոլիստի գործունեությունը։ Իսրայելյանի ընտանիքը հետաքրքրվում էր ֆուտբոլով և սիրում էր դիտել հետաքրքիր խաղերը, ուստի ապագա պրոֆեսիոնալ ֆուտբոլիստի մասնագիտության ընտրությունն ակնհայտ էր։ Իսրայելյանը հետաքրքրվում էր միայն ֆուտբոլով, և ֆուտբոլից բացի ոչնչով չէր ուզում զբաղվել։ Կիրովում ընդունվել է «Սպարտակ» ֆուտբոլային դպրոց, որտեղ հաճախել է մինչև 12 տարեկանը։ Այնուհետև տեղափոխվել է մոսկովյան «ԲԿՄԱ»։ Որոշ ժամանակ անցկացնելով բանակային դպրոցում՝ 13 տարեկանից տեղափոխվել է «Տորպեդո» ֆուտբոլային ակումբ, իսկ 14 տարեկանից՝ «Նիկա» ֆուտբոլային դպրոց (Մոսկվա)։ Այդքանով Իսրայելայանի գործունեության ռուսական փուլն ավարտվել է, և ֆուտբոլիստը տեղափոխվել է Երևան։

### Փյունիկ

2009 թվականին Հայաստանի հավաքականի մարզչական շտաբի հրավերով մինչև 19 տարեկանը մասնակցեց մի խաղի, որի ավարտից հետո «Փյունիկ» ակումբի ներկայացուցիչը մոտեցավ Իսրայելյանին և առաջարկեց միանալ ակումբին։ 16 տարեկանում Իսրայելյանը ստորագրեց իր առաջին պայմանագիրը։

2010 թվականի խաղաշրջանում նշանակվեց ակումբի հիմնական թիմում և մարզումներն անցկացրեց հիմնական թիմի, իսկ խաղերը՝ Առաջին լիգայում հանդես եկող փոխարինող թիմի կազմում՝ «Փյունիկ-2»-ում։ Այդ տարի անցկացրեց շուրջ 20 հանդիպում՝ երբեմն դաշտ դուրս գալով թիմի ավագի թևկապով։ Հիմնական կազմում առաջին խաղն անցկացրեց «Բանանց»-ի հետ խաղում 2010 թվականի սեպտեմբերի 24-ին՝ Հայաստանի ֆուտբոլի Սուպերգավաթի շրջանակներում։ Իր դարպասը ոչ մի գնդակ չընդունելու արդյունքում Իսրայելյանը նվաճեց Հայաստանի սուպերգավաթը։ Դա Իսրայելյանի համար երրորդն էր ակումբի կազմում հանդես գալու շրջանակներում։ 2011 թվականին թիմից Արթուր Լեսկոյի և Էդվարդ Հովհաննիսյանի հեռանալուց հետո Իսրայելյանը դարձավ թիմի հիմնական դարպասապահը։ Առաջին մրցաշրջաններում Իսրայելյանի մրցակիցը ակումբի նորակոչիկ Դյորդե Պանտիչն էր, սակայն մի շարք անարդյունավետ խաղերի պատճառով ղեկավարությունը շտապ խզեց սերբ դարպասապահի հետ կնքած պայմանագիրը, և Իսրայելյանը հաստատուն տեղ զբաղեցրեց դարպասում։ 2011 թվականի հուլիսի 12-ին անցկացրեց առաջին խաղը Չեմպիոնների Լիգայում՝ չեխական «Վիկտորիա» թիմի հետ խաղում, որն ավարտվեց 0:4 հաշվով «Փյունիկ»-ի պարտությամբ։ 2011 թվականի Հայաստանի Բարձրագույն խմբի ամենահուսալի դարպասապահների ցանկում զբաղեցրել է 6-րդ հորիզոնականը՝ ակումբի գործընկեր Արսեն Պետրոսյանից հետո։ Նախքան Հայաստանի առաջնության մրցանակակիրների պարգևատրման արարողությունը ակումբի գործադիր տնօրեն Կարեն Հարությունյանը Իսրայելյանին հայտնեց, որ որոշել է հրաժարվել նրա ծառայություններից։ Իսրայելյանն ինքը չէր պատրաստվում հեռանալ ակումբից։

2012 թվականի հունվարի սկզբին ակումբի ղեկավարությունը և Իսրայելը փոխադարձ համաձայնությամբ դադարեցրին պայմանագիրը, որը ուժի մեջ էր մինչև 2012 թվականի դեկտեմբերի 1-ը։

### Ուլիս

2013 թվականի հունվարի 10-ին Իսրայելյանը պայմանագիր կնքեց Երևանի «Ուլիս» ֆուտբոլային ակումբի հետ։ Հունվարի 19-ին Թուրքիայում կայացած մարզումային հավաքի ժամանակ ստացավ ծանր վնասվածք՝ ծնկի խաչաձև ջլերի պատռվածք։ 8 ամիս Մոսկվայում վերականգնվելուց հետո վերադարձավ մեկնարկային կազմ և մեկնարկը նշանավորեց իր նախկին թիմի՝ «Փյունիկ»-ի դեմ 1:0 հաշվով տարած հաղթանակով։

Ելույթների վիճակագրություն
--------------------------

*2011 թվականի նոյեմբերի 24-ի տվյալներ* 

| Ակումբ | Մրցաշրջան | Առաջնություն | Գավաթներ | Եվրոգավաթներ | Ընդհանուր |
| --- | --- | --- | --- | --- | --- |
| Հանդիպումներ | Գոլեր | Հանդիպումներ | Գոլեր | Հանդիպումներ | Գոլեր | Հանդիպումներ | Գոլեր |
| Փյունիկ ՖԱ | 2011 | 14 | -13 | 5 | -4 | 2 | -9 | 21 | -26 |
| Ընդհանուր | 14 | −13 | 5 | −4 | 2 | −9 | 21 | −26 |
| Ամբողջ կարիերայի ընթացքում | 14 | -13 | 5 | -4 | 2 | -9 | 21 | -26 |

Կարիերա ազգային հավաքականում
----------------------------

Իսրայելյանի առաջին հանդիպումները թվագրվում են 2009 թվականի հոկտեմբերին։ Այդ ժամանակ նա երկու հանդիպում է անցկացրել Հայաստանի ֆուտբոլի պատանեկան հավաքականի կազմում։ Առաջին խաղն անցկացրել է 2009 թվականի հոկտեմբերի 10-ին Եվրոպայի մինչև 19 տարեկանների առաջնության ընտրական խաղում։ Խաղացել է ավստրիացի հասակակիցների դեմ, որոնց զիջել է 1:5 հաշվով։ Հաջորդ տարի Իսրայելյանը ևս մի քանի անգամ հրավիրվել է հավաքականի կազմ։ Նույն թվականին հրավեր է ստացել Հայաստանի ֆուտբոլի երիտասարդական հավաքականի գլխավոր մարզիչ Ֆլեմինգ Սերիցլևի կողմից։ Սակայն Էդվարդ Հովհաննիսյանի և Գևորգ Պրազյանի հետ մրցակցության պատճառով երկրորդ հավաքականի կազմում նորամուտ տեղի չունեցավ։

2011 թվականի օգոստոսի 10-ին հանդես եկավ Հայաստանի ֆուտբոլի ազգային հավաքականի կազմում։ Այդ ժամանակ Իսրայելյանը 19,5 տարեկան էր։ Լիտվայի ֆուտբոլի ազգային հավաքականի դեմ խաղում մասնակցեց ողջ հանդիպմանը և նորամուտը մթագնեց խոշոր պարտությամբ՝ 0:3 հաշվով։

Իսրայելյանի հանդիպումներն ու գոլերը ազգային հավաքականի կազմում  

|  |  |  |  |  |  |
| --- | --- | --- | --- | --- | --- |
| **№** | **Տարեթիվ** | **Հակառակորդ** | **Հաշիվ** | **Բաց թողնված գոլեր** | **Մրցություն** |
| 1 | 2011 թվականի օգոստոսի 10 | Լիտվա Լիտվա | 0:3 | −3 | Ընկերական խաղ |

**Ընդամենը՝ 1 խաղ / −3 գոլ, 0 հաղթանակ, 0 ոչ ոքի, 1 պարտություն**

*(վերանայվել է 2011 թվականի օգոստոսի 10-ի դրությամբ)*

Հաջողություններ
---------------

* **Հայաստանի չեմպիոն**, 2010
* **Հայաստանի ֆուտբոլի գավաթի մրցանակակիր**, 2010
* **Հայաստանի ֆուտբոլի Սուպերգավաթի մրցանակակիր**, 2010, 2011
* Հայաստանի առաջնության արծաթե մեդալակիր, 2011

Անձնական կյանք
--------------

Ամուսնացած չէ։ Ունի հայր՝ Սարգիսը, մայր՝ Կարինեն, և եղբայր՝ Վլադիմիրը։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  Տվյալները նշված են բացառությամբ մեկ հանդիպման։
3. 1 2  «Карен Исраелян: Получается, что я не был достоин играть в команде» (ռուսերեն). Armsport.am. 09.01.2012. Արխիվացված է օրիգինալից 2012 թ․ մարտի 14-ին. Վերցված է 07.04.2012-ին.
4. ↑  
«Пюник выставил Эдварда Оганнесяна на трансфер» (ռուսերեն). Armsport.com. 18.01.2011. Արխիվացված է օրիգինալից 2011 թ․ հունվարի 23-ին. Վերցված է 1.5.2011-ին.
5. ↑  
«Пюник отказался от сербского голкипера» (ռուսերեն). Armsport.com. 15.04.2011. Արխիվացված է օրիգինալից 2011 թ․ ապրիլի 21-ին. Վերցված է 1.5.2011-ին.
6. ↑  
«12.07.11 «Пюник» 0 - 4 «Виктория»» (ռուսերեն). FFA.am. 12.07.2011. Արխիվացված է օրիգինալից 2012 թ․ հուլիսի 29-ին. Վերցված է 16.07.2011-ին.
7. ↑  
«Самые надёжные вратари прошедшего сезона» (ռուսերեն). Armsport.am. 12.12.2011. Արխիվացված է օրիգինալից 2013 թ․ հունվարի 14-ին. Վերցված է 07.04.2012-ին.
8. ↑  
«Договор с Кареном Исраеляном расторгнут» (ռուսերեն). Armsport.am. 08.01.2012. Արխիվացված է օրիգինալից 2012 թ․ մարտի 13-ին. Վերցված է 07.04.2012-ին.
9. ↑  
«Карен Исраелян» (ռուսերեն). UEFA.com. 03.09.2010. Վերցված է 1.5.2011-ին. `{{cite web}}`: Invalid `|url-status=404` (օգնություն)
10. ↑  
«Серритслев опубликовал состав молодежки» (ռուսերեն). Armsport.com. 03.09.2010. Արխիվացված է օրիգինալից 2010 թ․ սեպտեմբերի 5-ին. Վերցված է 1.5.2011-ին.
11. ↑  
«Молодежка направилась в Тбилиси без основного голкипера» (ռուսերեն). Armsport.com. 03.09.2010. Արխիվացված է օրիգինալից 2010 թ․ սեպտեմբերի 8-ին. Վերցված է 1.5.2011-ին.
12. ↑  
«Сборная Армении крупно проиграла литовцам» (ռուսերեն). Armfootball.com. 11.08.2011. Արխիվացված է օրիգինալից 2012 թ․ հուլիսի 6-ին. Վերցված է 11.08.2011-ին.
13. ↑  
«Протокол матча Литвы — Армения» (ռուսերեն). FFA.am. 10.08.2011. Արխիվացված է օրիգինալից 2012 թ․ հուլիսի 6-ին. Վերցված է 11.08.2011-ին.

Արտաքին հղումներ
----------------

* Էջը Հայաստանի ֆուտբոլի ֆեդերացիայի կայքում (ռուս.)
* Էջը footballdatabase.eu կայքում (անգլ.)
* Ֆուտբոլիստի էջը *soccerway.com* կայքում(անգլ.)
* Էջը armfootball.tripod.com կայքում (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · ՈւԵՖԱ |

 |